Edvigas

Edvigas (rečiau vadinamas Edviu,  apie 941 – 959 m. spalio 1 d.) – Anglijos karaliumi nuo 955 m. iki savo mirties po ketverių metų.

 Biografija 

Jis buvo vyriausias Edmundo I ir Elfgifu Šaftesburietės sūnus. Aukštuomenė jį išrinko karaliumi po dėdės Edredo mirties. Edvigo trumpo valdymo metu vyko konfliktai su jo šeima, didikais ir ypač Bažnyčia, kuriai vadovavo Šventasis Dunstanas ir archivyskupas Odas.

Tremtyje Dunstaną paveikė Flandrijos benediktinai ir Rytų Anglijoje susibūrė jų partija, rėmusi Edvigo brolį Edgarą. Nepatenkinti karaliaus elgesiu ir sukurstyti archivyskupo Odo, 957 m. Nortumbrijos ir Mersijos didikai sukilo ir prisiekė ištikimybę Edgarui. Edvigas buvo nugalėtas prie Glosterio, bet didikai susitarė išvengti pilietinio karo ir padalino karalystę į dvi dalis palei Temzę: Edvigas valdė Veseksą ir Kentą, o Edgaras šiaurę. Po brolio mirties Edgaras suvienijo karalystę.

 Nuorodos 

Kategorija:Anglijos saksų dinastija